title: "Theodor Mommsen"
text: "Theodor Mommsen (*30. November 1817 \u2020 01. November 1903) wus en nordfraschen liirer \u00e4n prof\u00e4sor \u00f6nj da klasische f\u00e4\u00e4ge. Hi w\u00f6rd \u00e5lgemiin betr\u00e5chtied as di wichtiste klasische histooriker foon d\u00e5t 19. iirhunert. Sin \u00e5rbe ouer e roomsch histoorii as diling nuch uterst wichti for eefterforsching ouer d\u00e5t teema. Hi heet e Nobelpris for literatuur f\u00fcngen \u00f6njt iir 1902 \u00e4n wus uk en f\u00e4\u00e4renden tj\u00fcschen poliitiker, as lasmoot foon d\u00e5t pr\u00fc\u00fcsche \u00e4n uk foon d\u00e5t tj\u00fcsch parlam\u00e4nt.\n\nLaawensluup \nMommsen as tulaid \u00f6nj Gaarding \u00f6nj \u00c4\u00e4derst\u00e4\u00e4 \u00e4n as apw\u00fcksen \u00f6nj Bad Oldesloe. Hi wus tujarst histoori-prof\u00e4sor bai e universit\u00e4t foon Leipzig, as dan 1858 lasmoot w\u00f6rden foon j\u00fc akadeemii \u00e4n eefter 1868 prof\u00e4sor \u00f6nj j\u00fc roomsch histoorii \u00e4n j\u00fc universit\u00e4t foon Berlin.\n\nHi heet maning iirenbetj\u00f6\u00f6ginge f\u00fcngen for sin waasenschaplike l\u00e5\u00e5stinge: di \u201cween Max\u201d, j\u00fc huuchst milit\u00e4r iirenbetj\u00f6\u00f6ging in 1868, iirenburger foon Room, \u00e4n di Nobelpris, \u00e5\u00e5n foon da man s\u00e5\u00e5gliteratur-schriwere, wat j\u00fc tuk\u00e5ning f\u00fcngen.\n\nWaasenschaplike w\u00e4rke \n\n J\u00fc histoorii foon Room: d\u00e5t \u00e5rbe deeged ap \u00f6nj trii biinje twasche 1854 \u00e4n 1856. J\u00fc d\u00e4kt j\u00fc roomsch histoorii bit tut iinje foon j\u00fc roomsch republik \u00e4n d\u00e5t hiirschap foon Julius Caesar.\n Roomsch gr\u00fcnseetlik rucht: (1871-1888)\n Roomsch Stroofrucht (1899)\n \u00e4n m\u00f6r as 1500 widere \u00e5rbe \u00e4n ferhoonlinge ouer ouder individu\u00e4l teeme.\n\nNobelpris-fakte \n\nMommsen wus di \u00e5lst persoon am e literaturpris tu fouen (hi wus deer 85 iir \u00fc\u00fclj) \u00e4n uk di persoon ma d\u00e5t jarst geburtsiir (1817).\n\nFerwise eefter b\u00fcten \n\n Theodor Mommsen as \u201eKlassiker der Geschichtswissenschaft\u201c\n Biographische haanewisinge\n Mommsens Roomsch histoorii, tj\u00fcsch \u00e4n \u00e4nglisch, bai Project Gutenberg\n R\u00f6mische Geschichte aw privoote homepage\n tising \u00fct j\u00fc tid\n Ph\u00f6nix aus der Asche Theodor Mommsen \u00e4n da Monumenta Germaniae Historica; Katalog tu j\u00fc \u00fctstaaaling ... an j\u00fc Berlin-Brandenburgische akademii foon da waasenschape foon di 25. november bit 21. des\u00e4mber 2005, Konzeption \u00e4n kataloggestalting foon Arno Mentzel-Reuters, Mark Mersiowsky, Peter Orth, Olaf B. Rader. (PDF, 8,32 MB, leesetid bai bei DSL 1000 ca. 4 min.)\n laawensluup, st\u00e5mbuum, sitoote, galerii ... aw privoote homepage foon j\u00fc famiili Mommsen\n\nMommsen\nMommsen"